Songs from a Room

***Songs from a Room*** er Leonard Cohens andre musikkalbum, utgitt i 1969. Det nådde 63.-plass på Billboard-listen. Den regnes som like vellykket, men mindre enhetlig enn debutalbumet vel et år tidligere.

Platen ble innspilt i Columbia Records' studio A i Nashville fra september til november 1968, produsert av Bob Johnston (1932-2015). Johnston hadde produsert flere av Bob Dylans viktige album tidligere på 1960-tallet. I forhold til debuten fra året før er dette albumet mer preget av countrymusikk, og instrumenteringen inkluderer munnharpe. Ron Cornelius (1945-2021) spilte gitar. 

Albumet er listet i boken *[[1001 album du må høre før du dør]]* og beskrives der som enda mer melankolsk enn debuten *Songs of Leonard Cohen*. Albumet tematiserer livslede, romantikk, seksualitet og vennskap.

Den franske musikeren Red gav i 2001 ut en nyinnspilling av hele albumet.

En remastret CD med to bonusspor ble utgitt i 2007.

## Sporliste
*Skrevet av Cohen der annet ikke er angitt
#«Bird on the Wire» (3.26)
#«Story of Isaac» (3.36)
#«A Bunch of Lonesome Heroes» (3.15)
#«The Partisan» (3.26), melodi: Anna Marly, engelsk tekst: Hy Zaret
#«Seems So Long Ago, Nancy» (3.39)
----
#«The Old Revolution» (4.46)
#«The Butcher» (3.19)
#«You Know Who I Am» (3.29)
#«Lady Midnight» (2.59)
#«Tonight Will Be Fine» (3.50)

*Bonusspor på 2007-utgaven (innspilt mai 1968, produsert av David Crosby)
#«Like a Bird» (3.20), tidlig «Bird on the Wire»
#«Nothing to One» (2.17), tidlig «You Know Who I Am»

## Sanginformasjon
Med unntak av «A Bunch of Lonesome Heroes» og «The Old Revolution» har han fremført alle live.

Sangen «Priests» (av Cohen) ble spilt inn, men ikke utgitt. Judy Collins sang den på albumet *Wildflowers* fra 1967.

### «Bird on the Wire»
I 1960-årene bodde han sammen med Marianne Jensen på den greske øya Hydra (hun er avbildet i hjemmet på omslagets bakside). Cohens hus på Hydra var lenge uten vann og elektrisitet. Hun hjalp ham ut av en depresjon ved å rekke ham gitaren, hvorpå Cohen begynte å komponere denne sangen &ndash; inspirert av fugler som landet på de strømledningene som akkurat var strukket frem til huset has, fulgt opp av minner om fuktige netter på Hydra. Sangen ble fullført tre år senere. Teksten er allegorisk og preget av paradokser. Han skrev den ferdig i et motell i Hollywood og har også gjort endringer i ettertid (som dem på *[[Cohen Live]]*).

Midnight Choir, opprinnelig kalt The Hashbrowns, tok nytt navn fra verselinjen «Like a bird on the wire, like a drunk in a midnight choir».

Judy Collins gav ut en innspilling året før (1968) på albumet *Who Knows Where the Time Goes*. Collins lyse og klare stemme gir sangen en letthet sammenlignet med Cohens bariton. Fairport Convention var begeistret for Leonard Cohen og covret flere av hans sanger på slutten av 1960-tallet. Bird on a Wire ble innspilt i 1968 og gitt ut som del av albumet Heyday i 1987.

Mange andre artister har spilt inn sangen, ofte under navnet «Bird on *a* Wire». Cohen har ved noen anledninger fremført Serge Lamas frie franske gjendiktning, «Vivre tout seul». *[[Rolling Stone]]* mener at Joe Cockers versjon er den beste med dramatisk rytme fremstiller tyngden av tristhet. Willie Nelson laget en versjon i sin egen i country-stil. *The Telegraph* mener at Johnny Cash fremføring er en av beste Cohen coverversjonen.

Robert Altman brukte en coverversjon i filmen *A Wedding* (1978).

I 1993 sang Kirsten Bråten Berg den norske gjendiktningen «Spurv på en snor» av Håvard Rem på albumet *Hadde månen en søster: Cohen på norsk* (Kirkelig Kulturverksted). *[[Vårt Land]]* og *[[Dag og Tid]]* omtaler Bergs bidrag som det beste på albumet 

### «Story of Isaac»
Det er en allegorisk tekst om ensomhet. Språket er inspirert av historien om Isak fra Første Mosebok der gud ber Abraham ofre sin egen sønn. Cohen gjenforteller først den bibelske historien og advarer deretter mot overgrep mot uskyldige med Isak som forteller. Cohen advarer mot å tilsidesette og utnytte barn på grunn av fedrenes fanatisme og uklokskap. Cohen kommenterte selv «we’re always going to set up people to die for some absurd situation that we define as important». Cohen brukte det som bilde for det han på *[[Live Songs]]*-innspillingen kaller å ofre en generasjon på vegne av en annen.

Judy Collins gav ut en innspilling med litt forskjellig tekst året før (1968) på albumet *Who Knows Where the Time Goes*.

### «The Partisan»

Cohen kom i kontakt med denne sangen som ung mann på sommerleir. Originalen er fra annen verdenskrig og er basert på den franske teksten «La complainte du partisan» (av motstandsmannen Emmanuel d'Astier de La Vigerie, alias Bernard), som omhandler det vanskelige livet til en partisan. Den ble en antifascistisk hymne under krigen. Russiskfødte Anna Betoulinsky komponerte denne og mange andre melodier under navnet Anna Marly (1917-2006) i eksil i London. Den engelske gjendiktningen er fra 1944 ved Hy Zaret, det er ikke en direkte oversettelse. Cohen fremfører den på engelsk men med fransk tekst når kvinnekoret slutter seg til. I originalen var det tyske soldater som truet («The Germans came to my home»), mens Cohen endret teksten slik at det ikke fremgår hvem soldatene var («When they poured across the border»). Cohens tekst er løsrevet fra den konkret tyske okkupasjoen av Frankrike og handler i stedet om krig, okkupasjon, solidaritet og vennskap mer generelt. 

Cohen er en «racer» på gitar og bassgangen er drivende i en enkel instrumentering. Han og produsent Bob Johnston dro visstnok til Frankrike for å ta opp korvokalene der for å oppnå større autentisitet.

Trentemøller samplet gitarlinjen til sporet «The Very Last Resort» på albumet *The Last Resort* (2006).

Den franske versjonen har blitt innspilt av blant andre Germaine Sablon (1945) og Yves Montand (1955). «The Partisan» er også kjent i fremføring av Joan Baez og Buffy Sainte-Marie.

### «Seems So Long Ago, Nancy»
Nancy var ei jente han kjente som begikk selvmord 21 år gammel. Hun hadde fått et barn utenfor ekteskap som familien på grunn av sin sosiale status presset henne til å oppgi.

På albumet *[[Live Songs]]* fremfører han en versjon kalt bare «Nancy».

:Tim Challies' beretning om sin tante Nancy: http://www.challies.com/articles/seems-so-long-ago-nancy

### You Know Who I Am
Sidsel Endresen sang Håvard Rems norske gjendiktning «Du vet hvem jeg er» på *Hadde månen en søster*.

### «Tonight Will Be Fine»

Denne låten omhandler en som nyter et kjærlighetsaffære mens han er fullt klar over at den snart er over. Cohen har kalt denne en av sine første «ekte» sanger. I likhet med debutalbumet avslutter han her platen ikke-verbalt, denne gang med nynning.

Den ble fremført av britiske Teddy Thompson under hylles til Cohen i 2005 og kom med på konsertfilmen *Leonard Cohen: I'm Your Man.*

## Medvirkende
*Leonard Cohen, vokal, klassisk gitar 
*Ron Cornelius, gitarer
*Elkin "Bubba" Fowler, banjo, gitaer, fiolin
*Charlie Daniels, gitarer, fiolin
*Bob Johnston, som produsent for opprinnelig album, keyboard
*David Crosby, produsent 2007-utgivelsen, vokal

## Litteratur
*

## Referanser


## Eksterne lenker
* 
* The Leonard Cohen Files: sangtekstene til albumet